Komisijos sprendimas
1987 m. kovo 9 d.
dėl Europos Bendrijų ir Švedijos Karalystės, Šveicarijos Konfederacijos, Suomijos Respublikos, Norvegijos Karalystės bei Austrijos Respublikos pamatinių susitarimų dėl mokslinio ir techninio bendradarbiavimo galutinio sudarymo Europos atominės energijos bendrijos vardu
(87/183/Euratomas)
EUROPOS BENDRIJŲ KOMISIJA,
atsižvelgdama į Europos atominės energijos bendrijos steigimo sutartį, ypač į jos 101 straipsnio antrą pastraipą,
kadangi atitinkamai 1986 m. sausio 13 d., 1986 m. sausio 8 d., 1986 m. balandžio 29 d., 1986 m. birželio 27 d. ir 1986 m. liepos 15 d. buvo pasirašyti Europos Bendrijų ir Švedijos Karalystės [1], Šveicarijos Konfederacijos [2], Suomijos Respublikos [3], Norvegijos Karalystės [4] bei Austrijos Respublikos [5] pamatiniai susitarimai dėl mokslinio ir techninio bendradarbiavimo;
kadangi 1987 m. vasario 9 d. sprendimu Taryba patvirtino tuos pamatinius susitarimus, siekiant, kad juoss Europos atominės energijos bendrijos vardu galėtų galutinai sudaryti Komisija;
kadangi tie pamatiniai susitarimai turėtų būti galutinai sudaryti Europos atominės energijos bendrijos vardu,
NUSPRENDĖ:
1 straipsnis
Europos atominės energijos bendrijos vardu galutinai sudaromi Europos Bendrijų ir Švedijos Karalystės, Šveicarijos Konfederacijos, Suomijos Respublikos, Norvegijos Karalystės bei Austrijos Respublikos pamatiniai susitarimai dėl mokslinio ir techninio bendradarbiavimo.
2 straipsnis
Europos atominės energijos bendrijos vardu Komisijos pirmininkas pateikia susitarimų 13 straipsnyje numatytą pranešimą.
Priimta Briuselyje, 1987 m. kovo 9 d.